

**STATYBOS IR GRIOVIMO ATLIEKŲ PRIĖMIMO SUTARTIS**

**Nr. G -**

2021 m. mėn. d.

Vilnius

Mes, UAB GASTA, įmonės kodas 122569852, įsikūrusi adresu Savanorių pr. 247, Vilniuje, atstovaujama direktoriaus Viktoro Karalkevičiaus, veikiančio bendrovės įstatų pagrindu, toliau vadinama **Vykdytoju**,

ir UAB „\_\_\_\_\_\_\_\_\_\_\_\_\_\_\_\_\_\_\_\_\_\_\_“, įmonės kodas \_\_\_\_\_\_\_\_\_\_\_\_, įsikūrusi adresu \_\_\_\_\_\_\_\_\_\_\_\_\_\_\_, atstovaujama direktoriaus \_\_\_\_\_\_\_\_\_\_\_\_\_\_\_\_\_\_\_\_\_, veikiančio bendrovės įstatų pagrindu, toliau vadinama **Užsakovu**, sudarė šią Sutartį.

1. **Sutarties objektas.**

1.1. **Vykdytojas** priima iš **Užsakovo** rūšiuotas statybos ir griovimo atliekas, betono atliekas, iškastą žemę, gruntą, molį, kelmus (***gruntas priimamas tik neužterštas****)*:

1.1.1. statybos ir griovimo atliekos (kodas 17 09 04);

1.1.2. betono atliekos (kodas 17 01 01);

1.1.3. iškasta žemė, gruntas, molis (kodas 17 05 04);

1.1.4. gruntas ir akmenys (kodas 17 05 04);

1.1.5. kelmai, miškininkystės atliekos (gali būti maišytos su gruntu) (kodas 02 01 07).

1.2. Paslaugos teikiamos Gariūnų karjero teritorijoje, statybos ir griovimo medžiagų perdirbimo aikštelėje. Tikslus statybos ir griovimo atliekų kiekis nustatomas sveriant svarstyklėmis. Tikslus statybos ir griovimo atliekų kiekis yra nurodomas **Vykdytojo** išrašytame atliekų svėrimo akte.

1.3. Statybos ir griovimo atliekų priėmimas vykdomas pagal patvirtintas **Vykdytojo** vidaus tvarkos taisykles.

1. **Vykdytojo teisės ir pareigos.**

2.1. Išduoti svėrimo aktą **Užsakovui** apie priimtas perdirbimui statybos ir griovimo atliekas, patvirtinti atliekų gavimą GPAIS sistemoje pagal nustatytą tvarką;

2.2. Sustabdyti paslaugų teikimą, jei **Užsakovas** neapmoka visos ar dalies paslaugų kainos, arba ne laiku moka už paslaugas bei nevykdo kitų įsipareigojimų pagal šią Sutartį;

2.3. Išrašyti sąskaitą**-**faktūrą ir išsiųsti vieną kartą savaitėje **Užsakovo** Sutartyje nurodytu elektroniniu paštu arba išrašyti vietoje;

2.4. Statybos ir griovimo atliekose, kitų atliekų (polietilenas, stiklas, mediena, buitinės atliekos ir kt.) gali būti ne daugiau kaip 1 %. Statybos ir griovimo atliekos priimamos pagal vizualinę atliekų kontrolę;

2.5. Jei nustatoma, kad yra nepriimtinų atliekų (pavojingų atliekų), atvežtos atliekos nepriimamos. Jei nepriimtinos atliekos buvo iškrautos, tuomet **Užsakovas** privalo jas išsivežti;

2.6. **Užsakovui** nesutinkant su atliekose esančių medžiagų identifikavimu, atvežtos statybos atliekos perdirbimui nepriimamos;

2.7. Informuoti **Užsakovą** apie pasikeitusias statybos ir griovimo atliekų priėmimo kainas, **Užsakovo** Sutartyje nurodytu telefonu arba elektroniniu paštu.

1. **Užsakovo teisės ir pareigos.**

3.1. Apmokėti už statybos ir griovimo atliekų priėmimą, pagal galiojančias **Vykdytojo** kainas;

3.2. **Užsakovas** privalo GPAIS sistemoje [www.gpais.eu](http://www.gpais.eu) užregistruoti statybos ir griovimo atliekų lydraštį;

3.3. Sutarties galiojimo metu, **Vykdytojas** gali vienpusiškai koreguoti statybos ir griovimo atliekų priėmimo kainas apie tai informuodamas **Užsakovą** prieš 5 (penkias) darbo dienas. Tokiu atveju **Užsakovas** privalo mokėti pagal naujas, nustatytas kainas;

3.4. Užtikrinti, kad **Užsakovas** ir/ar jo atstovai, vairuotojai ir/ar kiti asmenys, kurie bet kokiu būdu dalyvauja iškraunant, sveriant ar išvežant statybos ir griovimo atliekas ir/ar kitokiu būdu bei tikslais yra **Vykdytojo** teritorijoje, laikosi norminiuose teisės aktuose nustatytų žmonių saugos darbe, kelių eismo, transporto judėjimo, priešgaisrinės saugos taisyklių, krovos ir kitų įmonėje patvirtintų reikalavimų;

3.5. Gauti iš **Vykdytojo** dokumentus ar deklaracijas statybos ir griovimo atliekų kiekiui, tik pilnai apmokėjus už suteiktas paslaugas.

1. **Atsiskaitymo tvarka.**

4.1. Grynaisiais pinigais atsiskaitant vietoje;

4.2. Prieš atvežant statybos ir griovimo atliekas, privalomas išankstinis apmokėjimas.

1. **Sutarties nutraukimas ir pratęsimas.**

5.1. Ši sutartis gali būti nutraukta šiais atvejais:

5.1.1. Šalių susitarimu;

5.1.2. Jeigu viena iš šalių neįvykdo ar netinkamai vykdo sutartinius įsipareigojimus ir tai yra esminis sutarties pažeidimas, kita šalis turi teisę vienašališkai nutraukti sutartį, apie tai pranešusi prieš 5 (penkias) darbo dienas;

5.1.3. Sutartis gali būti nutraukta, bet kurios šalies iniciatyva vienašališkai, apie tai pranešus kitai šaliai prieš 5 (penkias) darbo dienas ir nurodžius Sutarties nutraukimo priežastį;

5.1.4. Sutarties nutraukimas nepanaikina teisės reikalauti atlyginti nuostolius, įsiskolinimus ir netesybas, susidariusias pagal šią sutartį.

1. **Baigiamosios nuostatos.**

6.1. Šioje sutartyje neaptarti klausimai sprendžiami Lietuvos Respublikos civilinio kodekso nustatyta tvarka;

6.2. Šalys nedelsiant privalo pranešti apie savo rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos šalies veiksmai, atlikti pagal paskutinius jai žinomus rekvizitus, neatitinka Sutarties sąlygų arba, kad ji negavo pranešimų, siųstų pagal tuos rekvizitus;

6.3. Ši sutartis sudaroma dviem egzemplioriais, turinčiais vienodą juridinę galią, po vieną kiekvienai šaliai;

6.4. Šalys atsako už savo įsipareigojimų nevykdymą ar netinkamą jų vykdymą pagal šią Sutartį;

6.5. Sutartis įsigalioja nuo jos pasirašymo dienos;

6.6. Sutartis yra neterminuota;

6.7. Šioje Sutartyje nurodyti šalių įsipareigojimai negali būti perduoti trečiajai šaliai be išankstinio raštiško kitos šalies sutikimo.

6.8. Prie Sutarties pridedamas galiojantis ir patvirtintas UAB GASTA kainininkas ir priedas.

**Vykdytojas Užsakovas**

|  |  |
| --- | --- |
| **UAB GASTA**  Adresas: Savanorių pr. 247, Vilnius  Įstaigos kodas: 122569852  PVM kodas: LT225698515  Tel.: +370 685 86900  El.p.: info@gasta.lt  A.s. Nr.: LT724010042400010819  Bankas: Luminor bank AS  Direktorius  Viktoras Karalkevičius  ..................................................  (parašas)  A.V. | Adresas:  Įstaigos kodas:  PVM kodas:  Tel.:  El.p.:  A.s. Nr.: LT  Bankas:  Direktorius  ..................................................  (parašas)  A.V. |

**PRIEDAS Nr. 1**

*prie 2021 m. ­\_\_\_\_\_\_\_\_\_\_\_\_\_\_\_\_\_\_ d. sudarytos Sutarties Nr. G-*

2021 m. mėn. d.

Mes, UAB GASTA, įmonės kodas 122569852, įsikūrusi adresu Savanorių pr. 247, Vilniuje, atstovaujama direktoriaus Viktoro Karalkevičiaus, veikiančio bendrovės įstatų pagrindu, toliau vadinama **Vykdytoju**,

ir UAB „\_\_\_\_\_\_\_\_\_\_\_\_\_\_\_\_\_\_\_\_\_\_\_“, įmonės kodas \_\_\_\_\_\_\_, įsikūrusi adresu \_\_\_\_\_\_\_\_\_\_\_\_\_\_\_, atstovaujama direktoriaus \_\_\_\_\_\_\_\_\_\_\_\_\_\_\_\_\_\_\_\_\_, veikiančio bendrovės įstatų pagrindu, toliau vadinama **Užsakovu**,

siekdamos detalizuoti 2021 m. \_\_\_\_\_\_\_\_\_\_\_\_\_\_\_\_\_\_\_d. sudarytą sutartį Nr. G**-** (Sutartis), susitarėme ir sudarėme šį papildomą susitarimą (Susitarimas), laikomą neatskiriama nurodytos Sutarties dalimi:

1. **Vykdytojui**, teikiančiam Sutartimi sutartas paslaugas ir norinčiam tinkamai įgyvendinti prisiimtus įsipareigojimus, **Užsakovas** privalo tam tikrais atvejais suteikti fizinių asmenų asmens duomenis (Asmens duomenys).

2. **Užsakovas** įsipareigoja užtikrinti, kad **Vykdytojui** perduodami Asmens duomenys būtų tikri ir teisingi, kad jie gauti teisėtu būdu. **Užsakovas** pateikia tik tiek Asmens duomenų, kiek jų būtina, kad **Vykdytojas** galėtų tinkamai įgyvendinti sutartimi prisiimtus įsipareigojimus: asmens vardą ir pavardę; gyvenamosios vietos adresą; elektroninio pašto adresą bei telefono numerį.

3. Šalys sutaria, kad **Užsakovas** ir **Vykdytojas** bendradarbiaus tiek, kiek būtina, siekiant apsaugoti **Užsakovo** perduodamų Asmens duomenų saugumą, ginant asmenų teises, o kilus kokių nors neaiškumų, – ir įrodinėjant atliktų veiksmų teisėtumą bei atitiktį teisės aktų reikalavimams.

4. Šalys pabrėžia, jog jos abi suvokia, kad **Užsakovo** perduodami trečiųjų asmenų Asmens duomenys laikytini konfidencialiais.

5. **Vykdytojas**, vykdydamas Sutartį, įsipareigoja:

5.1. veikti pagal Sutartį, šį Susitarimą bei atskirus **Užsakovo** rašytinius nurodymus. Užsakovas turi teisę savarankiškai priimti sprendimus, reikalingus užtikrinti Asmens duomenų tinkamą tvarkymą;

5.2. Asmens duomenis naudoti tik Sutarties ir Susitarimo vykdymo tikslams;

5.3. užtikrinti, kad **Užsakovo** perduotus Asmens duomenis tvarkytų darbuotojai, kurie yra įsipareigoję užtikrinti perduotų Asmens duomenų konfidencialumą;

5.4. užtikrinti iš **Užsakovo** gautų Asmens duomenų apsaugą nuo neteisėto atskleidimo ar naudojimo, laikantis Europos Sąjungos ir Lietuvos Respublikos teisės aktų nustatytų Asmens duomenų apsaugos reikalavimų;

5.5. imtis visų techninių bei organizacinių priemonių, kurios galėtų užtikrinti gautų Asmens duomenų saugumą, taip pat apsaugant nuo sunaikinimo, pakeitimo, neteisėto atskleidimo bet kokia forma, ir nuo bet kurio kito neteisėto Asmens duomenų tvarkymo;

5.6. nedelsiant informuoti **Užsakovą** apie bet kokį Asmens duomenų saugumo pažeidimą;

5.7. po Sutartimi nustatytų paslaugų suteikimo pabaigos tinkamai sunaikinti iš **Užsakovo** gautus Asmens duomenis, išskyrus atvejus, jeigu Asmens duomenis **Vykdytojas** privalo saugoti vadovaudamasis galiojančiais teisės aktais.

6. **Užsakovas** sutinka, kad **Vykdytojas**, vykdydamas Sutartį bei šį Susitarimą, gautus Asmens duomenis perduotų įgaliotiems darbuotojams sutartoms funkcijoms atlikti. Kartu **Vykdytojas** įsipareigoja su šiais darbuotojais sudaryti rašytines sutartis, kuriomis darbuotojas įsipareigotų neatskleisti gautų Asmens duomenų, bei užtikrinti jų konfidencialumą.

7. Susitarimas įsigalioja sudarymo dieną ir galioja visą Sutarties galiojimo laikotarpį. Jis sudarytas dviem egzemplioriais, po vieną kiekvienai Šaliai.

8. Šis Susitarimas yra neatskiriama Sutarties dalis.

9. Šalių atstovų parašai:

**Vykdytojas Užsakovas**

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_